CELEX: 62012TN0178
Language: mt
Date: 2012-04-17 00:00:00
Title: Kawża T-178/12: Rikors ippreżentat fis- 17 ta’ April 2012 — Khwanda vs Il-Kunsill tal-Unjoni Ewropea

16.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 174/27
            
         Rikors ippreżentat fis-17 ta’ April 2012 — Khwanda vs Il-Kunsill tal-Unjoni Ewropea
   (Kawża T-178/12)
   2012/C 174/45
   Lingwa tal-kawża: l-Ingliż
   
      Partijiet
   
   
      Rikorrent: Mahran Khwanda (Damasku, is-Sirja) (rappreżentant: S. Jeffrey u S. Ashley, solicitors, D. Wyatt, QC u R. Blakeley, barristers)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla l-punt 22 tal-Anness tad-Deċiżjoni tal-Kunsill 2012/37/PESK, tat-23 ta’ Jannar 2012, li timplimenta d-Deċiżjoni 2011/782/PESK dwar miżuri restrittivi kontra s-Sirja (ĠU L 19, p. 33), sa fejn jirrigwarda lir-rikorrent;
            
         
               —
            
            
               tannulla l-punt 22 tal-Anness tar-Regolament tal-Kunsill 55/2012, tat-23 ta’ Jannar 2012, li jimplimenta l-Artikolu 33(1) tar-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ĠU L 19, p. 6) sa fejn jirrigwarda lir-rikorrent;
            
         
               —
            
            
               tiddikjara li l-Artikolu 18(1) u l-Artikolu 19(1) tad-Deċiżjoni 2011/782/PESK (1) ma japplikawx għar-rikorrent;
            
         
               —
            
            
               tiddikjara li l-Artikolu 14(1) u l-Artikolu 15(1) tar-Regolament Nru 36/2012 (2) ma japplikawx għar-rikorrent;
            
         
               —
            
            
               tiddikjara li l-annullament tal-punt 22 tal-anness tad-Deċiżjoni 2012/37/PESK u tal-punt 22 tal-anness tar-Regolament Nru 55/2012 iseħħ b’effett immedjat; u
            
         
               —
            
            
               tikkundanna lill-Kunsill għall-ispejjeż kollha tal-proċeduri.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               (1)
            
            
               L-ewwel motiv ibbażat fuq:
               
                           —
                        
                        
                           il-fatt li il-kriterji sostantivi ta’ inklużjoni għall-finijiet tal-miżuri kkontestati ma humiex sodisfatti fil-każ tar-rikorrent peress li ma teżisti l-ebda bażi ġuridika jew fattwali li tiġġustifika l-inklużjoni tiegħu; kif ukoll li l-Kunsill wettaq żball manifest ta’ evalwazzjoni f’dan ir-rigward; barra minn hekk, li l-Kunsill inkluda lir-rikorrent abbażi ta’ provi insuffiċjenti;
                        
                     
                           —
                        
                        
                           il-fatt li r-rikorrent ipprovda provi preċiżi u konkreti sabiex isaħħaħ l-argument tiegħu, u infatti ħa miżuri attivi sabiex iwaqqaf lill-forzi progovernamentali milli jkollhom aċċess għall-karozzi tal-linja tal-Kadmous Transport. Il-Kunsill, min-naħa l-oħra, naqas milli jipproduċi provi suffiċjenti sabiex jikkontesta dawn id-dikjarazzjonijiet.
                        
                     
         
               (2)
            
            
               It-tieni motiv ibbażat fuq:
               
                           —
                        
                        
                           il-fatt li l-inklużjoni tar-rikorrent tikser id-drittijiet tal-bniedem u l-libertajiet fundamentali tar-rikorrent, inkluż id-dritt tiegħu għall-ħajja privata u tal-familja, kif ukoll id-dritt għar-rispett tal-proprjeta’ tiegħu u/jew il-ksur tal-prinċipju ta’ proporzjonalità.
                        
                     
         
               (3)
            
            
               It-tielet motiv ibbażat fuq:
               
                           —
                        
                        
                           il-fatt li, fi kwalunkwe każ, il-Kunsill kiser il-forom proċedurali sostanzjali a) meta ma informax individwalment lir-rikorrent bl-inklużjoni tiegħu; (b) meta ma pprovdiex motivazzjoni suffiċjenti u xierqa; (c) meta ma rrispettax id-drittijiet tad-difiża u lanqas id-dritt għal protezzjoni ġudizzjarja effettiva.
                        
                     
         
      (1)  ĠU L 319, p. 56.
   
      (2)  ĠU L 16, p. 1.